cyanic-selkie/wikianc huggingface dataset:
Thomas Elsaesser
Elämä
Vuodesta 1976 lähtien Elsaesser opetti säännöllisesti vierailevana professorina yhdysvaltalaisissa yliopistoissa, eritoten Iowan, Kalifornian (Los Angeles, San Diego, Berkeley, Irvine, Santa Barbara) New Yorkin ja Yalen yliopistoissa. Vuosina 1993–1999 hän oli professorina Bergenin yliopistossa Norjassa ja vuosina 2005–2006 Ingmar Bergman -professori Tukholman yliopistossa. Vuosina 2006–2007 hän oli Leverhulme-professori Cambridgen yliopistossa. Tämän lisäksi hän opetti useita kertoja vierailevana professorina Hampurin, Berliinin ja Wienin yliopistoissa. Vuonna 2003 hän oli tutkijana Wienin International Research Center for Cultural Studies -keskuksessa, vuonna 2004 Tel Avivin yliopiston Sackler instituutissa ja vuonna 2007 Cambridgen Churchill Collegessa. Vuodesta 2005 lähtien Elsaesser opetti vuosittain yhden lukukauden Yalen yliopistossa vierailevana professorina.
Spam
Roskapostiviestien spam-nimitys tulee Monty Python -koomikkoryhmän sketsistä, joka esitettiin Monty Python's Flying Circus -ohjelmassa ensimmäisen kerran BBC:llä 1970.
Essex
Väestö
Vuonna 2020 Essexin muodollisessa kreivikunnassa oli noin asukasta ja seuraavat yli  asukkaan asutuskeskukset:
Ansgar
Ruotsiin lähtö
Näihin aikoihin tuli Uppsalan kuninkaan lähettiläitä keisari Ludvigin luo. Pääasiansa toimitettuaan he mainitsivat, että moni Ruotsissa tahtoisi kääntyä kristinuskoon ja että kuningas suosiolla ottaisi vastaan pappeja, jotka sinne tahtoisivat tulla. Niin päätettiin lähettää sinne muutamia hengellisiä miehiä. Mutta ainoastaan Ansgarius ja yksi hänen kanssaveljistään uskalsi lähteä vaaralliselle matkalle.
Paluu Ruotsiin
Kuningas Erikille rakennettiinkin alttari. Pian sen jälkeen Ansgarius saapui. Hänen ystävänsä neuvoivat häntä kohta palaamaan pois, välttääksensä asukkaiden vainon; mutta Ansgarius ei suinkaan tahtonut paeta, vaan sanoi olevansa valmis kärsimään vaivoja ja kuolemankin Kristuksen tähden. Sen aikainen kuningas, jonka nimi oli Olavi, otti hänet suosiolla vastaan ja hankki käräjiltä Ansgariukselle luvan saarnata kristinoppia Ruotsissa.
Ansgarius sai monet kääntymään, hän rakensi kirkon Birkaan, holhosi köyhiä ja orpolapsia ja lunasti vankeja. Jonkun ajan kuluttua palasi hän Tanskaan ja Bremeniin, ja nyt tuli kristinoppi taas kovin laiminlyödyksi Ruotsissa, kun yksikään saarnaaja ei uskaltanut lähteä sinne. Piispanistuimeltaan koetti Ansgarius yhä edistää lähetyssaarnaajien työtä pohjoismaissa. Mutta vanhat uskonnot olivat syvälle juurtuneet skandinaavien ajatustapaan. Sen vuoksi tapahtuikin, että kun Ansgarius 865 kuoli Bremenissä, kristinusko taas perääntyi pohjolassa.
Vanuatu
Maantiede, luonto ja ilmasto
Vanuatun ilmasto on trooppinen ja sateinen. Lämpimintä ja sateisinta on marras–huhtikuussa ja viileintä sekä kuivinta kesä–lokakuussa. Kolmea neljäsosaa maasta peittää trooppinen sademetsä, joka luokitellaan omaksi ekoalueekseen. Vanuatun sademetsiä esiintyy lisäksi läheisillä Salomonsaariin kuuluvilla Santa Cruzin saarilla.
Historia
Amerikkalaisten saavuttua saarille toisen maailmansodan myötä 1940-luvun alussa alkoivat kansallismieliset aatteet herätä saarelaisten keskuudessa. Uusien-Hebridien kansallinen puolue perustettiin 1970-luvulla, ja se nimesi itsensä Vanua'aku Patiksi 1974. Puolue ajoi maan itsenäisyyttä, jonka Ranska ja Yhdistynyt kuningaskunta lopulta myönsivät 30. heinäkuuta 1980.
1990-luvulla Vanuatu oli poliittisesti epätasapainoisessa tilassa, minkä johdosta maan hallintoa jouduttiin hajauttamaan. Monia sen ajan johtavia poliitikkoja on 2000-luvulla tuomittu väärinkäytöksistä. Vanuatun poliittinen epävakaus on jatkunut 1990-luvulta 2000-luvulle: esimerkiksi vuosina 1995–2001 pääministeri vaihtui kuudesti ja vuoden 2011 kuuden ensimmäisen kuukauden aikana maassa oli neljä pääministeriä.
Fasismi
Määrittely
Italian fasismin ja Saksan natsismin eli kansallissosialismin eroista ja yhtäläisyyksistä on kirjoitettu paljon. Jotkut tutkijat pitävät natsismia ja fasismia eri ideologioina. Toiset pitävät natsismia fasismin saksalaisena ja monessa suhteessa kaikkein pisimmälle vietynä versiona. Näiden lisäksi myös muun muassa Francisco Francon Espanja, Juan Perónin Argentiina tai sodanaikainen Japani on nähty joskus fasistisina, vaikka ne eivät kaikkia fasismin kriteereitä täyttäneetkään.
Tavoitteet
Fasismin sovellutuksilla eri puolilla maailmaa on ollut erilaisia tavoitteita. Joskus ideologia ja käytäntö eivät ole vastanneet toisiaan, vaan ideologisesti vastustettavat asiat olivat käytännössä hyödyllisiä ja tavoitteet käytännössä mahdottomia.
Kansalaisten valvonta
Fasistisen Italian ja kansallissosialistisen Saksan yhteiskunnat olivat totalitaristisia, etenkin Saksassa, ja päivittäinen elämä oli politisoitunutta. Valtio harjoitti suurimittaista propagandaa ja asetti lukemattomia määräyksiä ja ohjeita kansalaisilleen. Samalla vallanpitäjät kuitenkin välttivät ylimitoitettua kansalaisten elämän kontrolloimista, sillä he katsoivat sen voivan kääntyä itseään vastaan. Saksassa kansallissosialistinen hallinto saattoi myös luottaa järjestelmänsä kansansuosioon. Kansalaiset saivat vapaa-aikanaan pitkälti tehdä mitä halusivat, ja monia määräyksiä noudatettiin melko löyhästi. Saksalaiset lukivat edelleen paljon natsien halveksumaa kirjallisuutta ja kuuntelivat yhdysvaltalaista jazzia. Valtion ja natsipuolueen arvostelu oli kuitenkin kiellettyä ja johti etenkin Saksassa ankariin rangaistuksiin tai vähintäänkin epäilyttäväksi merkitsemiseen. Myös tiettyjen suurten järjestöjen jäsenyyden ulkopuolelle jättäytyminen katsottiin epäilyttäväksi.
Itävalta
Itävallan kansallissosialistinen puolue Deutsche Arbeiterpartei perustettiin 1903. Maassa oli pitkät militaristiset ja antisemitistiset perinteet ja sen poliittinen elämä oli antidemokraattinen, antisosialistinen, nationalistinen ja Saksa-sidonnainen. Fasismin aineksena oli myös saksalaisväestön aktivoituminen asemansa puolustamiseksi Itävalta-Unkarin keisarikunnassa. Itävallan natsit saivat 1932 paikallisvaaleissa suurvoiton. Vuonna 1938 Itävalta liitettiin Saksaan, mutta harvat maan kansallissosialisteista nousivat Saksan valtakunnassa korkeisiin tehtäviin.
Sian- ja naudanlihasäilyke
Spam
Englannissa ja Pohjois-Amerikassa sika-nauta -säilykelihaa vastaavaa tuotetta myydään Hormel-yhtiön tuotemerkillä Spam, joka kuitenkin on pelkästään sianlihavalmiste. Nimi tuli maailmankuuluksi, kun sitä käytettiin eräässä Monty Python -tv-sarjan sketsissä. Samaan sketsiin perustuen sana spam myöhemmin yleistyi tarkoittamaan myös internetin roskapostia. Tuotenimen Spam on arvioitu olevan peräisin sanoista "maustettu kinkku".
Hot Lips Page
Page esiintyi myös lukuisissa radio- ja televisioesityksissä 1940- ja 1950-luvuilla; hänet nähtiin muun muassa Pearl Baileyn kanssa The Ed Sullivan Show'ssa vuonna 1951. Hän esiintyi Pariisin jazzfestivaalilla vuonna 1949. Vuonna 1953 Pagen terveys alkoi heikentyä. Hän sai lokakuussa 1954 sydänkohtauksen ja kuoli viikkoa myöhemmin keuhkokuumeen komplikaatioihin.
Teatterikeskus
Teatterikeskus toimii muiden teatterialan järjestöjen kanssa Teatterikulmassa, entisessä Kulmakoulun rakennuksessa Helsingin Meritullinkadulla.
Mac Pro
Tekniset tiedot (2006)
12-ytiminen malli:
Tekniset tiedot (2019)
24-ytiminen malli:
Tekniset tiedot (2023)
Lähde:
Claudius
Hallituskausi
Kaikki Claudiuksen toimet eivät olleet yhtä menestyksekkäitä. Kerran hän ehdotti aakkosuudistusta, joka olisi tuonut latinalaisiin aakkosiin kolme uutta kirjainta, mutta uudistus epäonnistui. Hän ei myöskään onnistunut tasoittamaan rikkaiden ja köyhien roomalaisten välistä elintasokuilua, vaan historioitsija Plinius vanhempi huomauttaa, että muutamat varakkaat roomalaiset olivat rikkaampia kuin Rooman tasavallan rikkaimpana miehenä pidetty Crassus.
Puheviestintä
Puheviestinnän historia
Puheviestinnän opetusalaa nimitettiin vielä 1900-luvun alkupuoliskolla kaunopuheeksi, kaunoluvuksi, suulliseksi esitystaidoksi tai puhetekniikaksi. Puheoppi-nimitystä käytettiin yleisesti 1960- ja 1970-luvulla, ja se oli käytössä Tampereen yliopistossa vielä vuoteen 2010 saakka. Puheviestintä-nimike otettiin käyttöön 1980-luvun alussa Jyväskylän yliopistossa.
Puheviestintä tieteiden kentässä
Puheviestintä kuuluu viestintätieteisiin. Tiedejärjestelmässä se sijoittuu humanististen tieteiden, käyttäytymistieteiden ja yhteiskuntatieteiden risteykseen.
HMS Gipsy (H63)
Palvelus
Alus määrättiin samana päivänä kello 21.00 lähtemään Harwichista laivueenjohtajan HMS Griffinin sekä hävittäjien HMS Keithin, HMS Boadicean ja ORP Gromin kanssa partioretkelle Pohjanmerelle. Hieman aiemmin oli Saksan ilmavoimien Heinkel He 59 -kellukekone pudottanut sataman suulle kaksi magneettimiinaa, joista toinen räjähti aluksen konehuoneen alla kello 21.20 katkaisten sen. Muut hävittäjät poimivat merestä hengissä säilyneet.
Joachim Zachris Duncker
Duncker komensi armeijan jälkijoukkoa Suomen sodan aikana 1808–1809 Johan Adam Cronstedtin armeijan perääntyessä Mikkelistä Leppävirran kautta Iisalmeen ja Ouluun maaliskuussa 1808. Pulkkilan taistelun aikana 2. toukokuuta Duncker osoitti sellaista urheutta, että Johan August Sandels antoi hänelle kunniatehtäväksi viedä uutisen voitosta Ruotsin kuninkaalle. Pian tämän jälkeen hänen ylennettiin majuriksi. Kesäkuussa 1808 Dunckerin joukko kaappasi venäläisten suuren huoltokuljetuksen. Koljonvirran taistelussa 27. lokakuuta Dunckerin joukot auttoivat eversti Fahlanderin ja majuri Carl Wilhelm Malmin kanssa Sandelsin alaisuudessa torjumaan ylivoimaisen vihollisen.
Jack Shephard
Paluu saarelle
Faradayn palattua saarelle, hän kertoo suunnitelmastaan räjäyttää saarelle haudattu vetypommi tulevan Joutsen-aseman alla neutraloidakseen energian, joka aiheutti lentoturman. Jack uskoo tämän olevan kohtalonsa saarella ja hän lähtee Katen kanssa toteuttamaan suunnitelmaa. Saavuttuaan Toisten leiriin, Eloise ampuu Danielin, mutta ehtii vakuuttua tämän puheista ja lupaa auttaa Jackia räjäyttämään pommin. Eloisen ja Richardin avulla he löytävät pommin ja irrottavat siitä osan.
Brasilianseppä
Levinneisyys ja elintavat
Brasilianseppäkannan kokoa ei ole arvioitu, mutta laji luokitellaan vaarantuneeksi. Kantaa uhkaa sopivien elinympäristöjen määrän väheneminen, koska metsiä hakataan laidunmaiksi ja soijan viljelykseen sekä teiden rakentamisen vuoksi.
Real Snacks
Real Snacks Oy on vuonna 2001 perustettu suomalainen elintarvikealan yritys, joka valmistaa perunalastuja, maissinaksuja ja perunapellettituotteita. Yrityksen toimitilat sijaitsevat Pyhännällä. Yrityksen perunalastutehdas aloitti toimintansa vuonna 1979 nimellä Pyhännän Einestuote, josta se päätyi Raisio-yhtymän omistukseen vuonna 1984. Real Snacksin omistukseen tehdas siirtyi vuonna 2001.
Nykyisin Real Snacks toimii Fodelian kokonaan omistamana tytäryhtiönä.
Perikleen aika
Ulkopolitiikka
Ulkopolitiikassa Perikles pyrki vahvistamaan Ateenaa sekä vanhan vihollisen Persian mahdollista uhkaa vastaan että uudeksi viholliseksi muodostumassa ollutta Spartaa vastaan. Ensin mainittu tavoite kärsi takaiskun, kun ateenalaiset epäonnistuivat Egyptin vapauttamisessa Persian vallasta vuonna 454 eaa. Tämän jälkeen ateenalaiset siirsivät Deloksen meriliiton kassan Delokselta Ateenaan sillä ajatuksella, että se olisi paremmin suojassa. Ateenalaiset tekivät päätöksen ilmeisesti yksipuolisesti, ja se oli merkittävä vaihe meriliiton muuttamisessa Ateenan valtapolitiikan välineeksi. Egyptissä koetun tappion jälkeen ateenalaiset yrittivät vielä vapauttaa Kyproksen Persian vallasta. Myös tämä yritys epäonnistui, ja Kimon kuoli sotaretkellä vuonna 450 eaa.
Ateenan ja Spartan vihollisuudet johtivat niin kutsuttuun ensimmäiseen peloponnesolaissotaan vuosina 460–445 eaa. Vihollisuudet Spartan ja sen liittolaisten eli peloponnesolaisliiton kanssa lisääntyivät jo Kimonin Spartan avuksi vuonna 462 eaa. tekemän sotaretken jälkeen. Kyproksen valtauksen epäonnistuttua Ateena luopui yrityksistä Persiaa vastaan, ja otti tavoitteekseen Spartan vahvistumisen estämisen sekä Deloksen meriliiton koossapitämisen kapinayritykset kukistamalla.
Rikotun ikkunan virhepäätelmä
Rikotun ikkunan virhepäätelmä on alun perin Frédéric Bastiatin kehittämä esimerkkitarina, joka on tarkoitettu havainnollistamaan vaihtoehtoiskustannusten huomiotta jättämistä.
Bamperos
Petri Tuunainen väittää kirjassaan 500 iskelmätähteä, että Bamperos oli yksi Suomen parhaista laulubändeistä, jota monet jälkipolven orkestereista ovat pitäneet musiikillisena esikuvanaan. Bamperos esiintyi Suomen suurimmissa ravintoloissa, ja niin Tuunaisen kuin Tony Latvankin mukaan se oli yksi kalleimmin palkatuista ravintolaorkestereista porilaisen Pureman kanssa 1970- ja 1980-luvuilla.
Tasa-arvo
Tasa-arvolla viitataan normaalisti yksilöiden tai ihmisryhmien tasapuoliseen kohteluun. Esimerkiksi tasa-arvoisella yhteiskunnalla viitataan usein sukupuolten, yhteiskuntaluokkien ja etnisten ryhmien keskinäisiin suhteisiin sekä vähemmistöjen asemaan.
Suomen lainsäädännössä käytetään rinnakkain termejä tasa-arvo ja yhdenvertaisuus. Tasa-arvo-termiä käytetään laissa naisten ja miesten välisestä tasa-arvosta. Suomen perustuslaissa määriteltyä periaatetta, jonka mukaan ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella, kutsutaan puolestaan yhdenvertaisuusperiaatteeksi. Siitä säädetään erikseen yhdenvertaisuuslaissa.
Tina
Fysikaaliset ominaisuudet
thumb|left|β-Tinaa vasemmalla ja α-tinaa oikealla Tinalla on kolme allotrooppista muotoa. Normaalissa paineessa (1 bar) ja huoneenlämmössä (298 K) näistä pysyvin on β-Sn eli niin sanottu valkoinen tina, joka on hopeanvalkoinen, kiiltävä, sitkeä ja pehmeähkö metalli. Sillä on tetragoninen kiderakenne.
Tasa-arvo
Historiaa
Keskimääräinen palkkaero jäi ammatti- ja työnantajaliittojen neuvottelemissa alakohtaisissa työehtosopimuksissa kuitenkin paljon ohjepalkkojen erotusta suuremmaksi. Miesten pienin tuntipalkka oli usein sama tai jopa suurempi kuin naisten suurin palkka. Selityksenä oli se, että miesvaltaisten alojen työntekijät luokiteltiin työehtosopimuksissa useimmiten kolmanteen ja neljänteen palkkaryhmään kun taas naisvaltaisten alojen työntekivät jäivät ensimmäiseen ja toiseen ryhmään. Palkkaviranomaisten hyväksymät tasokorotukset saattoivat myös kohdistua vain ylimpiin palkkaryhmiin, jotka olivat äärimmäisen miesvaltaisia. Miehet tekivät myös naisia useammin urakkatyötä, jota palkkarajoitus ei koskenut. Palkkasäätelylaki johti lopulta palkkaerojen vajaan kymmenen prosentin pysyvään supistumiseen.
Aleksandr Sergejevitš Menšikov
Sotilasura
Krimin sota alkoi kun Venäjän joukot marssivat Moldaviaan ja Valakiaan ja syksyllä 1853 ja osmanit julistivat Venäjälle sodan. Menšikov nimitettiin Krimin kaikkien maa- ja merivoimien komentoon.
Menšikov kuoli 2. toukokuuta 1869 Pietarissa. Hänen asemansa ruhtinassuvun päämiehenä peri hänen poikansa, ratsuväenkenraali Vladimir Menschikoff.
Warcraft: Orcs & Humans
Pelaaminen
Pelattavina rotuina ovat ritarilliset ihmiset (humans) ja barbaariset örkit (orcs). Tässä osassa örkit ovat täysin demonien vallassa, toisin kuin Warcraft III:ssa, ja ne kuvataan vielä pahoina olentoina. Peli sisältää 12 tehtävän kampanjan kummallekin rodulle.
Pirjo Hiidenmaa
Elämä ja ura
Vuosina 2006–2011 Hiidenmaa johti Suomen Akatemian Kulttuurin ja yhteiskunnan tutkimuksen yksikköä. Joulukuussa 2011 hän siirtyi Helsingin yliopiston Avoimen yliopiston johtajaksi. Vuonna 2013 Hiidenmaa aloitti Koulutus- ja kehittämiskeskus Palmenian johtajana. Vuoden 2015 alussa Hiidenmaa aloitti Helsingin yliopiston tietokirjallisuuden ja -kirjoittamisen tutkimuksen professorina. Lokakuussa 2018 Hiidenmaasta tuli humanistisen tiedekunnan dekaani.
Hatikva
Hovevei Zion -liike ja myöhemmin siionistit ottivat runon tekstin käyttöön ensimmäisessä siionistikongressissa vuonna 1897. Myöhemmin Rishon LeZionin kaupungin uudisasukkaat päivittivät tekstiä, jonka jälkeen teksti on käynyt läpi myös muita muutoksia. Nykyinen teksti perustuu alkuperäisen runon ensimmäiseen säkeistöön. Hallitseva teema jäljellä olevassa sanoituksessa on juutalaisten kaksi tuhatta vuotta vanha toivo itsenäisestä ja vapaasta kansasta Israelin maassa.
Virallinen kansallislaulu
Juutalaiset kaikkialla maailmassa käyttävät Hatikvaa omana laulunaan. Sen vuoksi Hatikva on maailman ainoa kansallislaulu, jota lauletaan useammin sen valtion ulkopuolella, jonka kansallislaulu se on, kuin kyseisen valtion sisällä.
Sanat
עוֹד לֹא אָבְדָה תִּקְוָתֵנוּ, הַתִּקְוָה בַּת שְׁנוֹת אַלְפַּיִם, לִהְיוֹת עַם חָפְשִׁי בְּאַרְצֵנוּ, אֶרֶץ צִיּוֹן וִירוּשָׁלַיִם.
Lihjot am ḥofši be’artsenu
Isengard
Aiheesta muualla
Isengard (grupa muzyczna)
Kuninkaanportti
Porttirakennus on kaksikerroksinen ja sisäänpäin kaareva. Keskellä oleva varsinainen porttikäytävä on reunustettu marmorikivin. 1770-luvulla porttia muutettiin, siihen rakennettiin laskusilta sisä- ja ulkopuolelle. Portin eteen rakennettiin laituri ja porttia kohden nouseva leveä portaikko Tukholman läheltä tuodusta hiekkakivestä. Viaporin pommitus Krimin sodan aikana vuonna 1855 tuhosi alkuperäisen laiturin ja osan portaita. Suomen itsenäisyyden aikana Kuninkaanporttia on restauroitu neljästi.
Friisilä
Friisilän entisiä tai nykyisiä asukkaita ovat entinen pääministeri Jyrki Katainen, näyttelijä Kiti Kokkonen ja kansanedustaja Pia Kauma.
HMS Greyhound (H05)
Toinen maailmansota
Aluksen miehistö pelasti 18. marraskuuta Thamesjoen suistosta SS Simon Bolivarin eloonjääneet ja seuraavana päivänä Shipwashin majakkaa SS Torchbearin eloonjääneet. Alus palasi 5. joulukuuta uudelleen muodostettuun 1. hävittäjälaivueeseen Harwichiin.
HMS Janus (1895)
Valmistus
Alus tilattiin 7. marraskuuta 1893 Palmers Shipbuilding and Iron Companyltä Jarrowista, missä sen tuli valmistua 3. joulukuuta 1894 mennessä. Köli laskettiin 28. maaliskuuta 1894 telakkanumerolla 681. Alus laskettiin vesille vuotta myöhemmin 12. maaliskuuta ja valmistui marraskuussa 1985.
Myllyluoman kivikautinen asuinpaikka
Myllyluomassa suoritettiin arkeologisia kaivauksia vuonna 1952. Suurin osa löydöistä oli kvartsia. Lisäksi löytyi liuskekeihäs ja pari talttaa. Kaivauksissa saatiin esille asumuksen pohja. Myllyluoman kivikautisen asuinpaikan lähellä on informaatiotaulu.
Jyllin leirikeskuksen lähelle on rekonstruoitu Myllyluoman kivikautinen kota.
Blake (yhtye)
Vuonna 2015/16 yhtye juhli 15-vuotistaivaltaan. Juhlavuotensa kunniaksi Blake levytti cover-version Neil Youngin kappaleesta "Rockin' in the Free World" (1989), joka julkaistiin myös musiikkivideona. Yhtye valmistelee uuden kokoelman julkaisua. Kaikki kokoelmaan tulevista kappaleista on nauhoitettu uusina versioina. Blake on alkanut työstämään myös uutta albumia, joka julkaistaneen 2018.
Mielenterveyskuntoutus Suomessa
Muodot ja laajuus
Stakesin ylläpitämän SOTKA-tietokannan mukaan vuonna 2006 oli:
Historia
Mielenterveystyö on muuttunut noin viimeisen 100 vuoden aikana paljon. Yleispiirteisesti mielenterveyskuntoutuksessa voi erottaa kolme merkittävästi erilaista vaihetta:
Pääsky 1998−2001
Pääsky-hanke teki loppuraportissaan seuraavat kehittämis- ja jatkotoimenpide-ehdotukset:
MASTO 2007−2011
Ajalle 1.11.2007–31.5.2011 asetetulle hankkeelle valittiin kansliapäällikkö Kari Välimäen johtama ohjausryhmä ja sosiaali- ja terveysministeri Liisa Hyssälän johtama koordinaatioryhmä. Hankkeen päätoiminen pääsihteeri on lääketieteen tohtori Teija Honkonen.
Jonas Fahlenius
Fahlenius pakeni pikkuvihan aikana Ruotsiin ja hänen sijaisenaan toimi tällöin Johan Wallenius.
Gloucestershire
Hallinto
pienoiskuva|vasen|Gloucestershiren kreivikunnantalo Gloucesterissa. Gloucestershiren hallinnollisena keskuksena toimii Gloucesterin kaupunki, jossa sijaitsevassa kreivikunnantalossa valtuusto kokoontuu. Vuonna 2017 valitussa kreivikunnanvaltuustossa on 53 valtuutettua, joista 31 kuuluu konservatiivipuolueeseen, 14 liberaalidemokraatteihin ja 3 työväenpuolueeseen. Kreivikunnan hallinnon velvollisuutena on järjestää muun muassa peruskoulutus, sosiaalipalvelut ja kirjastopalvelut kreivikunnan alueella.
Osa-alueet
Gloucestershiren muodollisen kreivikunnan alueella sijaitsevat seuraavat hallinnolliset alueet:
Colorado Avenue
Elokuva on kuvaus Pohjanmaasta ja kuvitteellisen Siklaxin kylän asukkaista useiden sukupolvien ajalta, niiltä ajoilta, jolloin Suomen tasavalta oli muotoutumassa. Elokuvan käsikirjoituksen on kirjoittanut Erik Norberg.
Eli Whitney
Eli Whitney (8. joulukuuta 1765 – 8. tammikuuta 1825) oli yhdysvaltalainen keksijä, joka tunnetaan parhaiten puuvillan siemenkotien puhdistukseen käytetystä ja cotton giniksi kutsutusta koneesta.
Cotton gin (patentoitu vuonna 1794) on yksi teollisen vallankumouksen peruskeksinnöistä ja loi Yhdysvaltain etelävaltoiden taloudellisen rikkauden. Etelävaltioiden alueella oli ilmastolliset hyvät olot kasvattaa puuvillapensaita, mutta se lajike, jota pystyttiin kasvattamaan, sisälsi niin valtavan määrän siemeniä, että puhdistaminen ei ollut taloudellisesti järkevää. Whitneyn keksinnön jälkeen Etelävaltioista tuli maailman merkittävin puuvillantuotantoalue. Samalla kasvoi orjien kysyntä, mistä alkoi kehitys kohti Yhdysvaltain sisällissotaa. Whitney ei pystynyt puolustamaan helposti kopioitavan keksintönsä oikeuksia, vaan joutui taloudellisiin ongelmiin. Myöhemmin hän sai solmittua hallituksen kanssa sopimuksen kiväärien toimittamisesta armeijalle ja jatkoi asetehtailijana elämänsä loppuun. Neuvottelussa asekaupasta 1801 hänen myyntivalttejaan olivat vaihtokelpoiset osat. Myöhemmin kuitenkin osoittautui, että osat eivät olleet vaihtokelpoisia vaan aseseppien käsin tekemiä.
Maiti
pienoiskuva|oikea|[[Kuningaslohi|Kuningaslohen maitia kerätään.]] Maiti on koiraskalan maitomainen, usein valkoinen siemenneste, joka hedelmöittää naaraskalan mätimunia eli mätiä. Maiti on syömäkelpoista, mutta sitä ei pidetä yhtä herkullisena kuin mätiä. Kuitenkin esimerkiksi talvisen mateen maiti kannattaa korjata talteen muiden syötävien sisäelinten kuten maksan yhteydessä, mikäli maitipussi on säilynyt jokseenkin ehjänä.
Kari Värri
Ammattimuusikon uralta löytyvät orkesterikiinnitykset muun muassa Jamppa Tuomisen Zamboo-yhtye, Satu Pitkäahon vuoden viihdyttäjä-orkesteri sekä Sunshine. Bamperos-yhtyeen kanssa Värri teki v. 1986 LP:n ja esiintyi satunnaisesti yhtyeen kanssa. Kari Värri kiinnitettiin oululaiseen Ässät-orkesteriin vuonna 2009. Hän on tehnyt mittavan uran yli sadan artistin säestäjänä.
Johan Browallius
Browallia-suvun kukat on nimetty hänen mukaansa.
Raisa Lardot
Raisa Lardot (o.s. Larjuškin; s. 17. tammikuuta 1938 Šoksu, Neuvostoliitto) on vepsäläissyntyinen suomalainen kirjailija. Hän on koulutukseltaan lastentarhanopettaja.
Porthaninpuisto
Puisto nykyään
Puiston istutuksia on uusittu vaiheittain, muun muassa Vanhan Suurtorin laidalla olevan Kain Tapperin Ajan virta-taidetoksen pystyttämisen takia vuonna 2000 uusittiin kokonainen puurivi torin ja puiston rajakohdassa. Osa puiston puista on peräisin 1830-luvulta ja niitä on pyritty suojelemaan. Uusilla istutuksilla pyrittiin säilyttämään puiston alkuperäistä ilmettä ja puulajivalikoimaa on lisätty harkiten. Kaupunki käynnisti vuoden 2011 alussa hankkeen, jossa se selvittää historiallisten puistojen arvon.
Flunitratsepaami
Flunitratsepaamin lääkinnälliset- ja sivuvaikutukset ovat samat kuin muillakin bentsodiatsepiiniryhmään kuuluvilla lääkeaineilla: uneliaisuus, tarkkaavaisuuden lasku, ahdistuksen väheneminen, lihasten rentoutuminen sekä kouristusten esto. Yhdessä muiden keskushermostoon vaikuttavien lääkkeiden kanssa flunitratsepaami saattaa aiheuttaa pahimmillaan hengityslaman ja kuoleman.
Harald Hein
Harald Hein (Harald III Hen, nin 1040–1080) oli Tanskan kuningas 1076–1080. Harald oli Sven Estridinpojan vanhin poika. Ennen kuninkaaksi tuloaan Harald osallistui vuonna 1069 setänsä Asbjørnin kanssa yhdelle viimeisistä Englantiin suuntautuneista viikinkiretkistä.
Selma Blairin filmografia
Tämä on Selma Blairin filmografia.
Stålarm
pienoiskuva|upright|Stålarm-suvun vaakunakilpi, [[Karjaan kirkko]] Stålarm oli suomalainen aatelissuku, joka tunnetaan 1300-luvulta lähtien. Suku sammui 1736. Suvun kantatila oli Kiialan kartano.
Eduar Zea
Eduard Stihivinson Zea Chávez (s. 19. tammikuuta 1990 Quibdó, Kolumbia) on kolumbialainen jalkapalloilija, joka edustaa Veikkausliiga-seura PS Kemiä vuoden sopimuksella kaudella 2017. Hänen pelipaikkansa on puolustus.
Jouko Manninen
Jouko Manninen (s. 1962) on ollut Kuusamon kaupunginjohtaja 24. elokuuta 2015 lähtien. Kuusamon kaupunginvaltuusto valitsi hänet kaupunginjohtajaksi jo vaalin ensimmäisellä kierroksella elokuussa 2015. Manninen sai 22 ääntä 43:sta. Hän on maa- ja metsätalous- sekä yhteiskuntatieteilijä ja on työskennellyt myös upseerina puolustusvoimissa, pankkialalla, matkailuyrittäjänä ja Kuusamon Juuston kehitysjohtajana.
Sastamala
Taajamat
Kaupungin keskustaajama on lihavoitu.
Seurakunnat
Vuoden 2018 aluejaon mukaan Sastamalassa on seuraavat Suomen evankelis-luterilaisen kirkon seurakunnat:
Suomen kirjapääkaupunki
Sastamalassa on pitkät perinteet kirjallisuuden parissa. Yksi suurimmista teematapahtumista on kaupungin keskustassa kesäisin järjestettävä Vanhan kirjallisuuden päivät. Heinäkuussa 2011 Sastamalaan avattiin lisäksi suomalaisen kirjan museo Pukstaavi, joka edistää suomalaista kirjakulttuuria ja lukemista. Pukstaavi on valtakunnallinen museo, joka kertoo yleistajuisesti suomalaisen kirjan kulttuurihistoriasta ja yhteiskunnallisesta merkityksestä. Vuoden 2013 alussa Sastamalan kaupunki julistautui Suomen kirjapääkaupungiksi. Tästä lähtien kaupunki on valinnut vuosittain vuoden Kirjapään. Ensimmäiset vuoden Kirjapäät ovat kirjailijat Mauri Kunnas 2013 ja Marko Vesterbacka 2014, hallintojohtaja Hannu Nikkilä 2015 ja kirjakauppias Sirkka-Liisa "Samu" Leino 2016.
Tritopatreion
Tritopatreion oli antiikin aikainen pyhäkkö Ateenassa Kreikassa. Se sijaitsi Kerameikoksen hautausmaa-alueella.
pienoiskuva|vasen|upright=1.08|Tritopatreionin jäänteet. Tritopatreionista tiedetään suhteellisen vähän. Se oli todennäköisesti omistettu esi-esille, ja sen nimi tulee sanasta tritopator (monikossa tritopatores), mikä viittaa esi-isiin kolmen sukupolven takaa. Erään tulkinnan mukaan nimi viittaa tuntemattomiin esivanhempiin tai kaukaisiin esivanhempiin, jotka vielä muistetaan suvussa. Pyhäkkö on ollut olemassa viimeistään arkaaisella kaudella 500-luvulla eaa., mikä on päätelty sen muurista löytyneestä tuolle ajalle ajoitetusta piirtokirjoituksesta. Piirtokirjoitus viittaa paikkaan paitsi pyhäkkönä (hieron) myös nimityksellä abaton.
Korson rautatieasema
Linja-autoyhteydet
Korson asemalta etelämpänä Kulomäentien varressa on pikavuoropysäkit.
Mu (käsite)
Kulttuurisia viittauksia
Romaanissa Zen ja moottoripyörän kunnossapito Robert M. Pirsig kirjoittaa: "On helppo sanoa että digitaalisessa virtapiirissä tietty virtataso tarkoittaa ykköstä ja toinen tarkoittaa nollaa, mutta on vaikeampi sanoa, mitä tarkoittaa se, että virta on kytketty kokonaan pois päältä".
Tony Tony Chopper
Chopperista
Chopper on Olkihattujen päätohtori ja poro. Kun Choppa oli nuori vasa, hän söi Hito Hito no Mi (ihmisihmismarja) -nimisen pirunmarjan, joka antoi hänelle kyvyn puhua ihmisten kieltä, ajatella kuin ihminen ja muuttua ihmiseksi. Chopper on viattomin Olkihattupiraateista, ja myös naiivi uskoen kaiken mitä hänelle sanotaan. Siksi hän ihannoi Usoppia joka kertoo usein valheellisia tarinoita sankaritöistään.
Elämä Olkihattupiraattina
Kun Garp hyökkäsi ja Usopp pyysi päästä takaisin Olkihattuihin, Chopper oli ainoa joka ei kieltäytynyt.
Muut taidot
Chopper, joka alkujaan oli eläin, pystyy puhumaan eläinten kanssa ja ymmärtämään heitä, joka on ollut suureksi avuksi seikkailun aikana. Lisäksi Chopperilla on laaja tietoisuus pirunmarjoista, ja siksi pystyi luomaan rytinäpallon jolla saada muunneltua faunamarjavoimiaan.
Chopperman
Namifia: Choppermanin "rakastettava sihteeri", joka perustuu Namiin.
Llista de personatges de One Piece
Luettelo Suomen virallisen singlelistan ykkösistä vuonna 2007
Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2007.
Ukrainan parlamenttivaalit 2006
Ukrainan parlamenttivaalit 2006 järjestettiin 26. maaliskuuta 2006. Ukrainan keskusvaalilautakunta ilmoitti vaalituloksen 10. huhtikuuta 2006. Ukrainan korkein hallinto-oikeus vahvisti tuloksen vasta 27. huhtikuuta, koska vaalilaskentaa koskien oli  valituksista johtuvia oikeusprosesseja.
Yleistä
Yhdysvaltain Kiovan suurlähettilään lausunnon mukaan järjestettävistä parlamenttivaaleista tulee Ukrainan itsenäisyyden (1991-) rehellisimmät.
Aluevaalilautakunnissa edustetut puolueet ilman ehdokkaita
Aluevaalilautakunnat ovat oikeushenkilöitä, kun taas äänestyspaikkojen paikalliset lautakunnat ovat paikallishallinnon elimiä.
Adjektiivi
Adjektiivi eli laatusana on sanaluokka, joka kuuluu nomineihin eli sanoihin, jotka taipuvat sijamuodoissa. Adjektiivi ilmaisee asian tai esineen laatua. Se vastaa kysymykseen millainen. (Esim. auto on punainen, pallo on pyöreä, metsä on iso.)
Pohjanpystykorva
Ulkonäkö
Pohjanpystykorvalla on lyhyt ja makaava likaa ja vettä hyvin hylkivä kaksinkertainen turkki, joka ei vaadi paljoa hoitoa. Vesipesu ja harjaus tarvittaessa riittävät. Karva on lyhyintä kuononselässä, päälaella, korvissa ja raajojen etupuolella, pisintä kaulassa, reisien takaosassa ja hännän alapuolella.
Alkuperä
Vielä nykyisinkin rotu on erityisen yleinen juuri maan pohjoisosissa ja harvinaisempi etelässä. Kanta luokitellaan synnyttävien emien vähäisen lukumäärän perusteella uhanalaiseksi. Rekisteröityjä pentueita syntyy Pohjoismaissa arvion mukaan enintään 140 yksilöä vuodessa, mikä tekee enimmillään yhteensä 500 pentua. Vuoden 2010 joulukuun Hunddatan ja Kennelliiton Koiranet-rekisteröintitilaston mukaan on kannan ylläpitämisen ja säilyttämisen vetovastuu palautettu jälleen vuodesta 2006 lähtien Suomeen.
Joel Kellman
Seuraura
Kaudella 2012–2013 Kellman toimi Redhawksin J20-junioreiden kapteenina. Hän oli joukkueen paras pistemies ja syöttäjä tehoilla 19+30=49, joilla Kellman jakoi koko J20 SuperElitin pistepörssin voiton Rögle BK:n Thomas Spellingin kanssa. Hän debytoi kauden aikana myös Redhawksin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Kellman pelasi 12 runkosarjaottelua tehden yhden syöttöpisteen. Hän pelasi myös yhden ottelun lainalla sarjatasoa alempana Ruotsin I-divisioonan Borås HC:ssä.
Varsinaisella SHL:n tulokaskaudellaan 2015–2016 Kellman nousi Karlskronan varakapteeniksi. Hän teki 47 runkosarjaottelussa tehot 3+13=16 ja viidessä karsintasarjan ottelussa kolme syöttöpistettä. Kellman teki SHL-uransa avausmaalin 8. lokakuuta 2015 vieraissa Skellefteå AIK:ta vastaan. Kaudella 2016–2017 hän oli tehoilla 15+15=30 Karlskronan paras maalintekijä Alexander Bergströmin ja Mattias Guterin kanssa sekä toiseksi paras pistemies Bergströmin jälkeen. Marraskuussa 2016 Kellman teki joukkueen kanssa kolmivuotisen jatkosopimuksen. Kaudella 2017–2018 hän oli tehoilla 15+19=34 Karlskronan paras pistemies ja maalintekijä. Kellman jakoi myös joukkueen sisäisen syöttöpörssin voiton Konstantin Komarekin kanssa. Karlskronan kausi päättyi kuitenkin putoamiseen Allsvenskaniin.
Huhtikuussa 2019 NHL-varaamaton Kellman teki vuoden mittaisen tulokassopimuksen San Jose Sharksin kanssa. Hän aloitti kauden 2019–2020 AHL-joukkue San Jose Barracudan vahvuudessa. Kellman kutsuttiin ensimmäisen kerran Sharksin NHL-vahvuuteen joulukuussa. Hän teki NHL-debyyttinsä 21. joulukuuta 2019 St. Louis Bluesia vastaan. Kellman sai ottelussa jääaikaa 9.25 minuuttia ja hän keräsi teholukeman +1. NHL-uransa avausmaalin Kellman teki neljännessä ottelussaan 28. joulukuuta 2019 Philadelphia Flyersia vastaan. Hänen osumansa jäi Sharksin 6–1-voittoon päättyneen ottelun voittomaaliksi. Kaikkiaan Kellman pelasi NHL:ssä kauden aikana 31 runkosarjaottelua tehopistein 3+4=7. AHL:ssä hän pelasi 25 runkosarjaottelua tehopistein 4+12=16.
Tieteellisen kehityksen konsepti
Tieteellisen kehityksen konsepti oli harmonisen sosiaalistisen kehityksen ohella Hu Jintaon politiikan ydinkäsite. Sisällöllisesti tieteellisen kehityksen konsepti on suurpiirteinen. Hu määritteli tieteellinen kehityksen lähtökohdaksi ihmiskeskeisyyden sekä kokonaisvaltaisen ja kestävän kehityksen. Hu viljeli tieteellisen kehityksen käsitettä puheissaan ahkerasti ja kehotti puoluekaadereita mm. tasoittamaan tuloeroja ja alueellisia eroja, ratkaisemaan ympäristönsuojeluun liittyviä ongelmia sekä vähentämään talouskasvun riippuvuutta halvasta työvoimasta ja resursseista.
Beerin ja Lambertin laki
Yhtälöt
Beerin ja Lambertin laki esitetään tavallisesti muodossa A = ε b c, missä A on absorbanssi, ε molaarinen absorptiokerroin, b näytteen paksuus ja c absorboivan aineen konsentraatio. Absorbanssi on A = −lg T, missä T on transmittanssi eli näytteestä läpi päässeen säteilyn intensiteetti I jaettuna säteilyn alkuperäisellä intensiteetillä I0 (intensiteetin sijasta pitäisi oikeastaan puhua spektrisestä säteilytehosta Pλ). Beerin ja Lambertin lain toinen esitysmuoto on:
Molaarinen absorptiokerroin
Näyteastian eli kyvetin pituus ilmoitetaan yleensä senttimetreinä (cm) ja liuoksen konsentraatio mooleina kuutiodesimetriä kohti (mol/dm3). Tällöin absorptiokertoimen yksiköksi tulee mol−1 cm−1 dm3. Yksikkönä voi olla myös cm2 mol−1. Absorptiokerroin voidaan siten tulkita myös mooliseksi absorptiopoikkipinta-alaksi. Jos pitoisuus ilmoitetaan grammoina litraa kohden (g/l), absorptiokerrointa voidaan merkitä a:lla. Massapitoisuuksia käytetään varsinkin silloin, kun aineen moolimassaa ei tunneta.
Barbara Brecht-Schall
Brecht-Scall toimi äitinsä kuoleman jälkeen Brechtin tuotannon valvojana kuolemaansa vuoteen 2015 saakka.
Igor Stelnov
Igor Anatoljevitš Stelnov (, 12. maaliskuuta 1963 Moskova, Neuvostoliitto – 24. maaliskuuta 2009) oli venäläinen jääkiekkoilija, pelipaikaltaan puolustaja.
Gotcha (kolikkopeli)
Gotcha on Atarin vuonna julkaisema kolikkopeli. Pelissä kaksi pelaajaa liikkuu ajan myötä muuttuvassa sokkelossa. Pelin tavoitteena on jahtaajan saada kiinni jahdattu, jonka jälkeen peli nollautuu.
Punainen Haamu
Voimat ja varusteet
Hänen todellinen voimansa on hänen kykynsä muuttua tahdonvoimallaan aineettomaksi (vertaa Varjokissa). Haamun ympärillä on psioninen kenttä, jonka avulla hän kykenee pitämään atominsa irrallaan, mutta järjestyksessä niin ettei mikään voi koskettaa häntä.
MGM-13 Mace
Brittiläisvalmisteisen Blue Steel- stand off-tyyppisen ohjuksen tavalla, Mace saattoi kuljettaa yhden W28-lämpöydinkärjen, jonka tuhovoima on 1,2 megatonnia. 8 200 kg:n laukaisumassan omaava ohjus oli sekin edeltäjänsä MGM-1 Matadorin tapaan kaksivaiheinen. Allison J33-A41 suihkumoottori oli matkamoottorina ja se antoi 23 kN työntövoiman.
Human Assets Index
Inhimillisen pääoman tasoa (HAI) arvioidaan neljän osatekijän avulla. Arviointi tehdään valtioiden maksimi-minimiarvon perusteella, jotka suhteutetaan mittaristoon (kukin osatekijä saa painon 1/4 eli kerryttää indeksiä arvolla 0–25).
Human Assets Index on ollut LDC-kriteerinä vuodesta 2002. Mittarin rakennetta muutettiin hieman vuonna 2005. Syksyllä 2015 on päätettävänä seuraava inhimillisen pääoman tasoindeksin sisällöllinen muutos, jolloin äitiyskuolleisuus haluttaisiin nostaa kolmanneksi terveyttä kuvaavaksi mittariksi.
Julkisyhteisö
Julkisyhteisöt ovat julkishallinnon organisaatioita, eli ne ovat osa Suomen julkishallintoa. Julkisyhteisöt hoitavat julkisia hallinto- tai palvelutehtäviä tai käyttävät julkista valtaa. Julkisyhteisöt eivät voi vapaasti määrätä tarkoitustaan eivätkä yleensä vapaasti valita jäseniään.
Markus Rautiainen
Rautiainen on esiintynyt myös Suomen maajoukkueessa. Rautiainen teki maajoukkuedebyyttinsä Sloveniaa vastaan syksyllä 2016 ja viimeeksi hänet on nähty maajoukkuepaidassa Espanjaa vastaan pelatuissa maaotteluissa keväällä 2018. Rautiainen on voittanut Suomen paidassa kaksi Pohjoismaiden mestaruutta (2016 ja 2017)
Risto Piekka
Ura Akavassa
Risto Piekka on ollut pitkän linjan akavalainen: hän on työskennellyt Akavassa yli 35 vuotta. Pääsihteeri Piekka syrjäytti liittokokouksessa vuonna 1999 Mikko Viitasalon, erityisesti OAJ:n Erkki Kangasnimen ja Insinööriliiton Matti Viljasen tukemana. Piekkaa pidettiin jo aiemmin puheenjohtajakandidaattina, vaikka hän ei ollut edes ehdolla. Piekassa arvostettiin hyvää työmarkkinapolitiikan kokemusta ja kykyä tiivistää AKAVAn edunvalvontaa.
Pomorit
Pomorit, myös pomortsit on vanha venäläinen kansanryhmä Vienanmeren ympäristössä. He puhuvat pomorin murretta. Asukkaita tiedetään tulleen 800-luvulla Novgorodista ja venäjänkielisestä Itä-Euroopasta. Pomoreilla on oma erityinen kansallistunteensa, joskaan he eivät kiellä venäläisyyttäänkään. Kieltä pidetään venäjän murteena. Alueen tärkein kaupunki on Arkangeli, mutta pomoreita asuu myös Belomorskin seudulla Karjalan tasavallassa sekä Kuolan niemimaan Kantalahden ja Turjan (Terin) piireissä, jota myös Turjanrannaksi kutsutaan, erityisesti Umba- ja Varzugajokien suistoissa.
Ryan Drummond
Ryan Drummond (s. 10. tammikuuta 1973 Lima, Ohio, Yhdysvallat) on yhdysvaltalainen ääninäyttelijä, koomikko ja klovni. Hänet tunnetaan parhaiten Sonic the Hedgehogin entisenä äänenä Segan suositussa videopelissä.
Albert Bouchard
Erottuaan yhtyeestä Bouchard työskenteli Imaginos-projektin parissa joka lopulta julkaistiin Blue Öyster Cult -albumina vuonna 1988. Hän on työskennellyt myös muiden artistien kanssa kuten The Mamas & The Papas, Herman's Hermits, Spencer Davis Group, Mike Watt, Richie Stotts, Gumball, Heads Up! ja David Roter. Bouchardin veljeksillä on myös ollut oma yhtye, The Cult Brothers (myöh. The X Brothers).
Katima Mulilo
Historia
Katima Mulilossa oli hyvin vähän asukkaita tuohon aikaan. Siellä oli adventisti-lähetyssaarnaajien ylläpitämä koulu, ja ympäristön pieniä yhdyskuntia yhdistivät huonokuntoiset tientapaiset. Kun kunnollisia teitä ei ollut, aluetta oli hyvin vaikea hallita. Tästä johtuen Etelä-Afrikan hallitus päätti siirtää alueen hallinnon Pretoriaan vuonna 1939. Toisen maailmansodan aikana Katima Mulilosta kuitenkin tuli strategisesti tärkeä paikka, sillä se sijaitsi melko lähellä tärkeitä liikenneyhteyksiä, erityisesti Viktorian putouksilla olevaa rautatiesiltaa. Kaikki sotavoimien henkilöstö, tarvikkeet ja tavarat oli pakko kuljettaa Katimaan lentoteitse. Paikkakunnan ensimmäinen auto tuli sinne vuonna 1940, ja se kuului lentokentän hoitajalle.
Talous ja kaupungin kehitys
Vuonna 2004 otettiin käyttöön Katima Mulilon silta, joka ylittää Sambesin ja luo yhteyden Sambian kuparikenttien ja Walvis Bayn sataman välille. Katimasta on tullut ns. boom town (nopeasti kehittyvä kaupunki), joka houkuttelee investointeja. Tämä kehitys on kuitenkin saanut aikaan myös laittomia liiketoimia ja vaikuttanut siihen, että kaupunkiin on syntynyt hökkelikyliä, joiden asukkaat aiheuttavat sosiaalista epävakautta.
Liikenneyhteydet
Rautatie ei vielä yllä Katimaan. Vuoden 2007 lokakuussa ehdotettiin rautatieyhteyttä Namibiasta Katiman kautta Sambiaan. Tämä rautatie kulkisi Grootfonteinista Katimaan ja sitten 130 km Mulobeziin ja toisaalta myös 80 km Livingstoneen.
Thomas Clayhills
Clayhillsin vanhemmat olivat Tallinnassa syntynyt, alun perin skotlantilaista sukua edustanut kauppias Thomas Clayhills (1789–1866) ja Helena Jylén (1801–1872). Clayhillsin isä toimi Tampereella Frenckellin paperitehtaan johtajana 1832–1847. Clayhills opiskeli apteekkialaa Suomessa ja Pietarissa ja valmistui farmaseutiksi 1863 ja proviisoriksi 1872. ja muutti Tampereelle 1874 kun hän sai sieltä kaupungin toisen apteekin apteekkioikeudet. Clayhills piti apteekkia vuoteen 1893 saakka jolloin hän myi sen. Hän oli Tampereen kaupunginvaltuuston jäsenenä 1877–1882 ja 1886–1889.
HMS Glowworm (H92)
Palvelus
Palvelukseen oton jälkeen aluksen miehistö oli koulutettavana Portlandissa, josta alus lähti helmikuussa 1936 Välimeren laivaston 1. hävittäjälaivueeseen. Alus palasi toukokuussa 1937 kotimaahan, jossa se oli 27. toukokuuta - 8. kesäkuuta Portsmouthin telakalla.
Alus lähti 5. huhtikuuta Scapa Flowsta tarkastamaan Kuninkaallisten ilmavoimien ilmoitusta merellä olevista sotalaivoista. Alus jäi jälkeen muusta osastosta etsiessään mereen pudonnutta merimiestä. Se kohtasi kaksi Saksan laivaston hävittäjää noin 140 mailia taisteluristeilijä HMS Renownista. Hetkeä myöhemmin alukselta ilmoitettiin saksalaisosaston olevan ylivoimainen. Glowworm oli kohdannut risteilijä Admiral Hipperin saattajineen. Alus laukaisi torpedonsa, minkä jälkeen siihen osui useita kranaatteja. Hävittäjä törmäsi Admiral Hipperiin ja upposi sen jälkeen nopeasti vieden mukanaan seitsemän upseeria ja 105 miehistönjäsentä. Yksi upseeri ja 39 miehistönjäsentä joutui sotavankeuteen.
Marika Mäkelä
Elämäkerta
Mäkelä on maalannut suuria maalauksia, joiden värinkäyttöä on luonnehdittu taitavaksi ja vaikutelmaa toiminnalliseksi, ja hän onkin värien ja materiaalien suvereeni yhdistelijä. Öljy, akryyli, kvartsihiekka, pigmentti, lyöntimetalli ja lehtikulta ovat erilaisina yhdistelminä löytäneet tiensä niin kangas- kuin puupohjallekin. Materiaalin tuntu on maalauksissa vahvasti esillä. Kehityksen myöhemmässä vaiheessa Mäkelän taiteessa on alkanut näkyä veistoksellisuutta reliefimäisen pinnan muodossa, ja 1990-luvun alussa Mäkelä siirtyi maalausten lisäksi entistä voimakkaammin grafiikan pariin.
Kansalaisvarmenne
Käyttö
Käytön yhteydessä tarvitaan toimikortin lisäksi käyttötarkoituksesta riippuen PIN1- tai PIN2-koodi. PIN1-koodia käytetään palveluihin kirjautumiseen ja PIN2-koodia palveluiden lomakkeiden ja pyyntöjen sähköiseen allekirjoittamiseen. PIN1-koodin pituus tulee olla 4–8 merkkiä ja PIN2-koodin pituus 6–8 merkkiä. Koodit voidaan vaihtaa esimerkiksi fineid.fi sivuilta saatavalla ohjelmalla. PUK-koodia, jolla PIN koodit voidaan vapauttaa, saa kokeilla kymmenen kertaa, minkä jälkeen kortin siru lukkiutuu lopullisesti.
Juuso Antonen
Antonen aloitti liigauransa Ilveksessä kaudella 2006–2007. Tuolloin hän ehti pelata 13 ottelua edustusjoukkueessa ja 24 A-nuorissa (sekä 3 ottelua nuorten maajoukkueessa Mestis-joukkueita vastaan), kunnes kausi katkesi loukkaantumiseen. Seuraavalla kaudella hän lähti tavoittelemaan liigapaikkaa, mutta kausi kului jälleen pääosin A-nuorissa, joissa Antonen tekikin 39 ottelussa hyvät tehot 24+25=49. Liigassa Antonen esiintyi Ilveksen mukana neljässä ottelussa, ilman tilastomerkintöjä.
Pascal Hervé
thumb|Pascal Hervé Pascal Hervé (s. 13. kesäkuuta 1964) on ranskalainen ammattipyöräilijä, jonka nimi tuli esiin yhdessä Richard Virenquen doping-skandaalin kanssa. Ennen ryhtymistään kilpapyöräilijäksi Hervé toimi kirjanpainajana.
Eisenstadt
Historia
Esterházyt ryhtyivät hallitsemaan Eisenstadtia vuonna 1648. Heidän aikanaan oli vilkasta rakennustoimintaa, joten kaupunkikuva muuttui melkoisesti. Napoleon Bonaparten ranskalaiset joukot valloittivat kaupungin 1809. Ensimmäisen maailmansodan jälkeen Burgenlandin maakunnan asemasta oli kiistaa, mutta alue jäi Itävaltaan eikä tullut osaksi Unkaria. Toisen maailmansodan aikana kaupunkia pommitettiin. Se oli puna-armeijan hallussa 1945–1955.
Nikolai Judenitš
Suhteet Suomeen
Keväällä 1919 Suomessa oli mielipide jakautunut kahtia Petrogradiin hyökkäämisen kannalta. Jotkut kokoomuksen, mutta myös maalaisliiton kansanedustajat kannattivat Petrogradiin hyökkäämistä, samoin valtionhoitaja Carl Gustaf Emil Mannerheim, jotta bolševismin kukistuttua Suomi olisi voittajien puolella länsivaltojen rinnalla ja jotta myös Venäjän valkoiset bolševikkien tapaan tunnustaisivat Suomen itsenäisyyden. Jotkut aktivistit suunnittelivat, että Mannerheim kieltäytyisi valtionhoitajana vahvistamasta tasavaltalaista perustuslakia, eduskunta hajotettaisiin ja poikkeustilan aikana tuettaisiin Kannakselta tehtävällä hyökkäyksellä Judenitšin hyökkäystä Virosta Petrogradiin.
Kun K. J. Ståhlbergista tuli presidentti, kariutuivat hyökkäyssuunnitelmat. Suomi ei tehnyt 1919 rauhaa Neuvosto-Venäjän kanssa ja salli Britannian laivaston käyttää Koivistoa moottoritorpedoveneiden tukikohtana mutta ei virallisesti eikä julkisesti osallistunut Neuvosto-Venäjän vastaiseen sotaan, vaikka yksityisesti tuettuja hankkeita ymmärrettiinkin. Suomi myös lainasi muutaman Renault FT-17 -panssarivaunun bolsevikkeja vastaan taistelleelle kenraali Judenitšin komentamalle Luoteis-Venäjän armeijalle.
Sanaluokka
Persoonamuodot
Verbit taipuvat persoonamuodoissa. Persoonamuotoisilla verbeillä aktiivi- ja passiivimuodot. Aktiivimuodon persoonapäätteessä näkee, onko tekijänä minä, sinä, hän, me, te vai he. Passiivissa tekijää ei mainita. yksikkö = yks. | monikko = mon. | persoona = p. | aktiivi = akt. | passiivi = pass.
Substantiivit
Substantiivit ovat kielen tärkeimpiä sanoja. Perusmuotoisia substantiiveja voi etsiä kysymyssanoilla mikä ja kuka. Substantiivit taipuvat sijanmuodoissa. Monissa kielissä substantiivin edessä on artikkeli, esimerkiksi englannissa a tai the. Substantiivit ovat joko yleisnimiä tai erisnimiä. Yleisnimi on minkä tahansa esineen, asian tai ilmiön yleinen nimitys. Yleisnimet kirjoitetaan suomessa pienellä alkukirjaimella. Erisnimet on tietyn henkilön, eläimen, teoksen tai paikan oma nimi. Erisnimet kirjoitetaan isolla alkukirjaimella.
Leicestershire
Osa-alueet
Leicestershiren muodollinen kreivikunta muodostuu seuraavista kahdeksasta osa-alueesta, joista Leicester toimii itsenäisesti ja seitsemän muuta hallintopiiriä yhteistyössä kreivikunnan hallinnon kanssa:
Hallintopiirit jakaantuvat edelleen 222 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
2-aminoetanoli
2-aminoetanolia käytetään esimerkiksi pesuaineissa, koneiden leikkuunesteissä, värien synteeseissä ja kumin vulkanointiaineiden valmistuksessa. Aineella voidaan poistaa myös kaasuista hiilidioksidia ja rikkivetyä. Ainetta käytetään hiilidioksidin poistoon sukellusveneiden ja avaruusaluksien ilmasta. Yhdistettä on suunniteltu käytettäväksi myös hiilidioksidin talteenottojärjestelmissä savukaasuja puhdistettaessa. Myös ammoniakittomina markkinoiduissa hiusten kestoväreissä käytetään usein 2-aminoetanolia ammoniakin sijaan emäksenä avaamaan hiussuomuja, lähinnä ammoniakkia miedomman ja huomaamattomamman tuoksunsa vuoksi.
Paavi Johanna
Puolesta ja vastaan
Salaliittoteorioiden mukaan tiedot Johannasta 400 vuoden ajalta on joko tuhottu aikalaisdokumenteista tai säilötty Vatikaanin salaisiin arkistoihin, jotta paaviuden pyhyyttä ei kyseenalaistettaisi. Nämä teoriat eivät kuitenkaan selitä sitä, että Johannaa ei mainita myöskään paaviuden vastustajien kuten Konstantinopolin patriarkkojen kirjoituksissa.
Arkangeli
Historia
Kaupungin tsaarinaikainen uskonnollisperäinen nimi jätettiin entiselleen myös kommunistivallan aikana.
Elinkeinoelämä
Arkangelissa on puunjalostusteollisuutta, mm. Solombalskin selluloosatehdas ja läheiseen Novodvinskin kaupunkiin on ennen toista maailmansotaa perustettu kartonkitehdas, joka palkittiin puunjalostustehtaiden suuren isänmaallisen sodan parhaana punaisella lipulla.
Koulutus ja kulttuuri
Kaupungin korkeakoulut ovat yhdistyneet Pohjoiseksi federaatioyliopistoksi. Yliopistotasoista koulutusta tarjotaan tekniikan, lääketieteen ja Pomorjen kulttuurin aloilta. Ilmastoltaan Arkangelin alue on Golfvirran vaikutuksesta Oulun seudun kaltaista karjatalousaluetta.
London City Airport
Euroopan alueellisten lentoyhtiöiden liitto valitsi London City Airportin kauden 2008/9 parhaaksi lentoasemaksi.
Zion Williamson
Zion Lateef Williamson (s. 6. heinäkuuta 2000 Salisbury, Pohjois-Carolina, ) on yhdysvaltalainen koripalloilija, pelipaikaltaan lähimpänä pientä laitahyökkääjää tai isoa laitahyökkääjää.
Egyptin cup
Egyptin Cup on vuosittain järjesttävä jalkapallon cup-kilpailu. Turnausta on pelattu aina vuodesta 1922 asti. Cupin voittaja saa osallistua seuraavan kauden CAF Confederation Cupiin. Cupin menestynein seura on ylivoimaisesti Al-Ahli jolla on 36 mestaruutta.
An Jung-geun
An liittyi vastarintaan taistelemaan Japanin siirtomaaherroja vastaan. Toimintansa takia häntä pidetään molemmissa Koreoissa sankarina ja marttyyrinä.